**IZVJEŠĆE**

**o stanju zaštite od požara na području općine Jelenje i stanju provedbe godišnjeg provedbenog plana unapređenja zaštite od požara za područje općine Jelenje za 2022. godinu**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10) (u daljnjem tekstu: Zakon) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. Zakona, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. Zakona, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe godišnjeg provedbenog plana unaprjeđenja zaštite od požara.

Provedba mjera u 2022. po područjima:

1. **ORGANIZACIJSKE MJERE**
   1. **Vatrogasne postrojbe**

Na području općina Jelenje (u daljnjem tekstu: Općina) tijekom 2022. djelovale su postrojbe utvrđene za požarno područje PRIMORJE VI - Čavle /Jelenje Dobrovoljno vatrogasno društvo Ivan Zoretić Španac Jelenje i Dobrovoljno vatrogasno društvo Čavle te Javna vatrogasna postrojba Rijeka. Postrojbe su svoju spremnost osigurale provođenjem usvojenih dnevnih, mjesečnih i godišnjeg plana rada.

Dobrovoljno vatrogasno društvo „IVAN ZORETIĆ – ŠPANAC“ iz Jelenja (u daljnjem tekstu: DVD) tijekom razdoblja povećane opasnosti od izbijanja požara (ljetni period) osigurao je stalno vatrogasno dežurstvo, uz redovno obavještavanje javnosti o poduzimanju potrebnih mjera prevencije nastanka požara i zaštite od požara na otvorenom prostoru u vrijeme povećane opasnosti od požara.

* 1. **Osiguranje financijskih sredstava**

Sukladno Proračunu Općine Jelenje za 2022. planski su se koristila financijska sredstva za redovito funkcioniranje, opremanje i osposobljavanje vatrogastva. U 2022. godini za sufinanciranje DVD Ivan Zoretić Španac utrošeno je 375.000,00 kn / 49.771,05 eura.

* 1. **Normativni ustroj zaštite od požara**

1.3.1. Općinski načelnik Općine Jelenje donio je Plan operativne provedbe Programa aktivnosti u provedbi posebnih mjera zaštite od požara na području Općine Jelenje za 2022. godinu kojim su utvrđeni rokovi za provođenje aktivnosti,

1.3.2. Izvršeno je Ažuriranje Plana zaštite od požara Općine Jelenje s novonastalim uvjetima

* + 1. Usklađena je Odluka o mjerama korištenja poljoprivrednog zemljišta Općine Jelenje (Odluka sadrži i mjere zaštite od požara na poljoprivrednom zemljištu).
    2. Održavanje tematske sjednice - koordinacije Stožera civilne zaštite Općine Jelenje i pravnih subjekata koji imaju svoje zadaće propisane Programom.

1. **TEHNIČKE MJERE**
   1. **Vatrogasna oprema i tehnika**

Dobrovoljno vatrogasno društvo „IVAN ZORETIĆ – ŠPANAC“ uredno je servisirao opremu s kojom raspolaže, te su blagovremeno otklonjeni nedostaci istih.

* 1. **Sredstva veze, javljanja i uzbunjivanja**

Osiguran je dovoljan broja stabilnih, mobilnih i prijenosnih radio uređaja kao i funkcioniranje operativnih centara i dojave požara na broj 193 odnosno 112. U prosincu 2022. izvršena je provjera sirene za uzbunjivanje.

1. **URBANISTIČKE MJERE**
   1. **Prostorno planska dokumentacija**

U IV. izmjenama i dopunama Prostornog plana uređenja primijenjene su i mjere zaštite od požara sukladno važećim zakonskim propisima i zahtjevima pravnih osoba u čijoj je nadležnost zaštita od požara.

* 1. **Prohodnost prometnica i javnih površina**

Sve prometne i javne površine uređene su na način da su bile dostupne vatrogasnim vozilima, osigurani su požarni putovi.

Posebno se vodilo računa da su objekti Osnovne škola Jelenje-Dražice, ambulante, zgrade Općine, domova kulture, Crkvi, sportskih terena i drugi javni objekti imali nesmetan prilaze vatrogasnim vozilima.

* 1. **Minimalne količine vode za gašenje požara**

Hidrantska mreža redovito je provjeravana, te su KD Vodovodu i kanalizaciji dostavljene potrebe za rekonstrukcijom i proširenju hidrantske mreže.

1. **MJERE ZAŠTITE ODLAGALIŠTA KOMUNALNOG OTPADA**
   1. **Odlagališta komunalnog otpada**

Tijekom ljeta 2022. godine provedene su mjere sanaciju divljeg odlagališta otpada Dubina. Provođene su mjera uređenje lokacija odlagališta otpada, osiguravanje, čuvanja i zabrana korištenja divljih odlagališta, te ostale mjere za sanaciju Dubine i ostalih nekontroliranih »divljih« odlagališta.

* 1. **Reciklažno dvorište**

Protupožarne mjere na Reciklažnom dvorištu u cijelosti su primijenjene.

1. **ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU**
   1. **Mjere zaštite**

Sukladno važećim propisima iz područja protupožarne i civilne zaštite Općina je kroz odredbe Operativnog plana za sezonu povećane opasnosti od nastanka širenja požara za 2022. provela slijedeće mjere:

1. uređenje, održavanje i nadzor površina obraslih šumom,
2. organiziranje preventivnih protupožarnih ophodnji i motrilačkih točaka,
3. obavješćivanje i međusobno informiranje o klasi opasnosti,
4. obavješćivanje i međusobna koordinacija ophodnji
5. ustrojstvene i organizacijske mjere
6. provođenje protupožarnih promidžbenih aktivnosti.
   1. **Dimnjačarska služba**

Obavljanje dimnjačarske službe u pogledu održavanja dimovodnih kanala u stambenim i drugim objektima na području Općine Jelenje putem ugovora o koncesiji povjerena je Obrt za dimnjačarske usluge KAMINO Rijeka, Lipa 2E, OIB 23052942965, u vlasništvu Ivice Ćende.

* 1. **Suradnja s institucijama**

Kontinuirano se surađivalo sa institucijama u provođenju svih propisanih mjera zaštite od požara koje proizlaze iz njihove djelatnosti

* 1. **Suradnja sa subjektima**

Kontinuirano se surađivati sa svim pravnim subjektima na županijskoj i državnoj razini na području zaštite od požara i provođenja svih aktivnosti kojima se unapređuje sustav zaštite od požara na području općine Jelenje.

* 1. **Promidžbene aktivnosti**

Tijekom godine putem tiskovina i poruka na displeju provođena je promidžbena aktivnost na jačanju svijesti mještana o pridržavanju preventivnih mjera zaštite od požara, kojima se žitelje upozorava na opasnost od požara.

* 1. **Plan razvoja sustava civilne zaštite**

Općinsko vijeće Općine Jelenje donijelo je Plan razvoja sustava civilne zaštite Općine Jelenje za 2022. godinu (Službene novine Općine Jelenje br. 46/21)

* 1. **Usklađenje Procjene ugroženosti od požara i tehnoloških eksplozija**

Općina je sukladno stvarno nastalim promjenama i potrebama usklađuje Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10, ) i člankom 5. Pravilnika o planu zaštite od požara („Narodne novine“, broj 51/12) s novo nastalim uvjetima, te je u skladu s time 2019. izradila reviziju važeće Procjene ugroženosti od požara i Plana zaštite od požara (Službene novine Općine Jelenje br.27/19).

* 1. **Odluka o agrotehničkim mjerama**

Općinsko vijeće Općine Jelenje donijelo je Odluku o agrotehničkim mjerama i mjerama za uređivanje i održavanje poljoprivrednih rudina (Službene novine Općine Jelenje broj: 11/18).

* 1. **Potreban broj vatrogasaca**

Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije i Plana zaštite od požara Općine osiguran je i održavan potreban broj operativnih vatrogasaca.

* 1. **Inspekcijski nadzor**

Općina Jelenje omogućila je nesmetano obavljanje inspekcijskog nadzora od strane inspektora Područnog ureda civilne zaštite Rijeka – Službe civilne zaštite Rijeka (Odjel inspekcije) te je postupila po zahtjevima i naredbama inspektora u području zaštite od požara (inspekcijski nadzor obavljen 27.4.2022. godine).

* 1. **Tehnička oprema**

DVD-e opremljen je sukladno Pravilniku o minimumu tehničke opreme i sredstava vatrogasnih postrojbi (“Narodne novine” broj 43/95, 106/99, 91/02, 125/19), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva (“Narodne novine” broj 91/02, 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije (“Narodne novine” broj 31/11, 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Jelenje (opremanje nadzire zapovjedništvo Vatrogasne zajednice Primorsko-goranske županije putem stručnog nadzora).

* 1. **Plan motrenja**

Općina Jelenje izradila je Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara za 2022. (KLASA: 214-01-22-01/01, URBROJ: 2170/20-02-01/22-3, od 01. veljače 2022.)

# ZAKLJUČAK

Iz naprijed izloženog izvješća može se zaključiti da se kontinuirano jača operativna sposobnost sustava protupožarne zaštite na razini Općine Jelenje. Uspješno obavljanje vatrogasne djelatnosti zahtijeva stalno stručno osposobljavanje i uvježbavanje pripadnika vatrogasnih postrojbi na način utvrđen Pravilnikom o programu i načinu provedbe teorijske nastave i praktičnih vježbi u vatrogasnim postrojbama.

Svi operativni vatrogasci prolaze osnovna osposobljavanja, a osposobljavanje se povremeno nadopunjava seminarima i vježbama.

Stanje zaštite od požara na području Općine Jelenje je zadovoljavajuće, a kako bi se isto i održalo potrebno je provoditi odredbe Procjene ugroženosti od požara i tehnoloških eksplozija, Plan zaštite od požara, srednjoročne planove nabave neophodne vatrogasne opreme, sustavno raditi na uključivanju što većeg broja mladih u vatrogasne postrojbe i provoditi stalnu edukaciju stanovništva o opasnosti nastanka požara kao i preventivnom djelovanju.

KLASA: 021-01/23-01/4

URBROJ: 2170-20-03-03/09-23-6

Dražice, 26. lipnja 2023.

OPĆINSKI NAČELNIK

OPĆINE JELENJE

Robert Marčelja, bacc. oec